રેન્જ IGP કક્ષાના IPS ઓફિસરની ફરિયાદ અરજીને પોલીસ ગંભીરતાથી લેતી નથી તો સામાન્ય પ્રજાજનનું કોણ સાંભળે? IPS એ.કે. જાડેજાની બદનામીથાય તેવા મેસેજીસ વોટ્સ-એપ ગ્રૂપમાં વાઈરલ થયાં હતાં. અમદાવાદ રેન્જ IGP તરીકે કાર્યરત આ અધિકારીએ કાયદાકીય રાહે કાર્યવાહી કરવા ફરિયાદ અરજી વસ્ત્રાપુર પોલીસ અને અમદાવાદ ક્રાઈમ બ્રાન્ચને મોકલી આપી હતી. આ ઘટનાને પાંચ દિવસ થયાં છતાં હજુ ફરિયાદ નોંધાતી નથી. જો કે, વોટ્સ-એપ ઉપર મેસેજ વાઈરલ થયાં હોવાથી સાયબર ક્રાઈમને લગતો આ કેસ વસ્ત્રાપુર પોલીસ અને ક્રાઈમ બ્રાન્ચ વચ્ચે ‘પહેલે આપ’ એટલે કે ફરિયાદ કોણ નોંધે? તે મામલે અટક્યો હોવાનું પોલીસ સૂત્રો ચર્ચે છે.